**Fadd Nagyközség Önkormányzata képviselő-testületének**

**14/2017. (IX. 27.) önkormányzati rendelete**

**az adóügyi feladatokat ellátó dolgozók anyagi érdekeltségi rendszeréről**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében kapott felhatalmazás alapján, valamint a Magyarország Alaptörvénye 32. cikk (1) bekezdés a) pontjában és a helyi adókról szóló 1990. évi C. törvény 45. §-ában meghatározott feladatkörében eljárvaa következőket rendeli el:

**1. A rendelet hatálya**

**1. §**

A rendelet hatálya kiterjed:

1. Fadd Nagyközség jegyzőjére,
2. a Faddi Polgármesteri Hivatal (a továbbiakban: Hivatal) pénzügyi csoportvezetőjére,
3. a Hivatal adóbehajtást végző köztisztviselőire.

**2.** **Értelmező rendelkezések**

**2. §**

E rendelet alkalmazásában:

1. **Tárgyév adóbevétele:** „Zárási összesítő II. Bevételek összesen” alakulása számlatípusonként.

 b) **Kivetett adó:** „Zárási összesítő I. Helyesbített folyó évi terhelés” 15. oszlop összesen sora.

 c) **Előző és folyó évi adóhátralékokra behajtás útján beérkezett összeg:** az önkormányzati ASP adó szakrendszer által adónemenként és követelés-lejárat szerinti bontásban előállított kimutatásban szereplő összegek.

**3.** **Az anyagi érdekeltség forrása**

**3. §**

(1) Az anyagi érdekeltség forrása adóévenként:

a) az előző évek adóhátralékának összege,

b) folyó évi adóhátralék összege.

(2) Az érdekeltségi alap forrásának fedeznie kell a személyi juttatást és az azt terhelő szociális hozzájárulás együttes összegét.

**4. Az érdekeltség mértéke és kifizetésének feltételei**

**4. §**

(1) A jutalék mértéke a legalább 180 napja fennálló adóhátralékokra behajtás útján beérkező összeg 10 %-a.

(2) A jutalék összegének megállapítását az önkormányzati ASP adó szakrendszerrel készített adó zárási összesítők alapján kell elvégezni, amelynek hitelességét Fadd Nagyközség Önkormányzata (a továbbiakban: Önkormányzat) pénzügyi (könyvvizsgáló) tanácsadójával ellenőriztetni kell.

(3) A jutalék kifizetése két részletben történik. Az első részlet kifizetését az I. félévi zárlati munkák befejezését követően legkésőbb tárgyév augusztus 10-ig, a második részlet kifizetését az éves zárlati feladatok befejezését követően, legkésőbb tárgyévet követő év január 31-ig kell kifizetni.

(4) A jutalék kifizetésre akkor kerülhet sor, amennyiben a tárgyév adóbevétele az I. félév tekintetében a kivetett adó 40 %-ában, az egész adóév vonatkozásában a kivett adó 85 % - ában teljesül.

(5) A személyenkénti jutalék összegét a Jegyző állapítja meg, kifizetésére a Polgármester előzetes egyetértésével kerülhet sor. A 30 napot meghaladó tartós távollét (táppénz, fizetés nélküli szabadság) esetén a jutalék összegét arányosan csökkenteni kell. A Jegyző jutalékának megállapítása a Polgármester hatáskörébe tartozik. A kifizetés előtt a Polgármester tájékoztatja Fadd Nagyközség Önkormányzatának Képviselő-testületét, mellékelve benyújtja a pénzügyi (könyvvizsgáló) tanácsadó által készített jelentést.

(6) Az érdekeltségi alap forrásaiból képződött összeget az Önkormányzat költségvetési számláján kell kezelni.

(7) Az érdekeltségi alapot megillető részesedést - de legalább annyit, hogy az fedezetet nyújtson a jutalék összegének kifizetéséhez - a Hivatal számlájára: az I. részletet legkésőbb az adóév augusztus 31-ig, a II. részletet az adóévet követő év január 31-ig kell átutalni.

(8) Az Önkormányzat adószámláira behajtás útján beérkezett összegekről, a jutalék és járulékai kifizetéseiről a Jegyző a kifizetést követ első képviselő-testületi ülésen tájékoztatást ad.

**5. Záró rendelkezések**

**5. §**

1. A rendelet kihirdetését követő napon lép hatályba, de rendelkezéseit 2017. január 1. napjától kell alkalmazni.
2. A fel nem használt érdekeltségi alap a következő évre nem vihető át.
3. Az érdekeltségi jutalékra a bérjellegű juttatásokra vonatkozó társadalombiztosítási és adójogszabályokat kell alkalmazni.
4. E rendelethatályba lépésével egyidejűleg Fadd Nagyközség Önkormányzata Képviselő-testületének az adóügyi feladatokat ellátó dolgozók anyagi érdekeltségi rendszeréről szóló 2/2014. (III. 24.) önkormányzati rendelete és az azt módosító 4/2016 (IV. 30.) önkormányzati rendelet hatályát veszti.

 **Fülöp János Dr. Percsi Elvira**

 **polgármester jegyző**

**Kihirdetési záradék:**

E rendelet 2017. szeptember hó 27. napján a helyben szokásos módon - a Polgármesteri Hivatal hirdetőtábláján történő kifüggesztéssel - kihirdetésre került.

 Dr. Percsi Elvira

 jegyző